कानपुर। कैलाश खेर ने पिछले साल अपने दो बैंड इंट्रोड्यूस करवाए थे 'सरफिरा' और 'इंडी रूट्स'। इस साल फिर कैलाश ने कुछ दिनों पहले दो बैंड्स की शुरुआत करने का ऐलान किया था। कैलाश जिन दो नए बैंड्स को ले कर आ रहे हैं उनके नाम हैं 'स्पर्श' और 'एआर डिवाइन'। ये दोनों बैंड आज ही लॉन्च होंगे। कैलाश के पिछले दो बैंड्स में पांच मेंमबर्स थे जबकि इस बार उनके बैंड 'एआर डिवाइन' में सात मेंबर्स के होने की खबर आ रही है। 'एआर डिवाइन' के कुछ मेंबर्स के नाम हैं अभिषेक मुखर्जी, रचित अग्रवाल, राहुल देव, आदित्य देखले, जयनेश पारले और शिवहारी रनाडे।